SPRÁVA

o overení ročnej účtovnej závierky spoločného podniku Čisté nebo za rozpočtový rok 2017 spolu s odpoveďou spoločného podniku

(2018/C 452/03)

OBSAH

Body Strana ÚVOD 1 – 11 19 Zriadenie spoločného podniku Čisté nebo 1 – 2 19 Správa 3 – 5 19 Ciele 6 19 Zdroje 7 – 10 19 Hodnotenia Komisie 11 20 STANOVISKO 12 – 24 20 Stanovisko k spoľahlivosti účtovnej závierky 13 20 Stanovisko k zákonnosti a riadnosti príslušných príjmov 14 20 Stanovisko k zákonnosti a riadnosti príslušných platieb 15 21 Zodpovednosť vedenia a osôb a subjektov poverených správou 16 – 18 21 Zodpovednosť audítora za audit účtovnej závierky a príslušných operácií 19 – 24 21 ROZPOČTOVÉ A FINANČNÉ HOSPODÁRENIE 25 – 35 22 Plnenie rozpočtu na rok 2017 25 – 26 22 Viacročné čerpanie rozpočtu v rámci 7. RP 27 – 30 22 Viacročné čerpanie rozpočtu v rámci programu Horizont 2020 31 – 35 22 VNÚTORNÉ KONTROLY 36 – 38 23 Rámec vnútornej kontroly 36 – 38 23 ĎALŠIE PRIPOMIENKY 39 23 Mobilizácia príspevkov ostatných členov a riziko dvojitého financovania 39 23 INFORMÁCIE O HODNOTENIACH KOMISIE 40 24 PRÍLOHA – KONTROLA PRIJATIA OPATRENÍ NA ZÁKLADE PRIPOMIENOK Z PREDCHÁDZAJÚCICH ROKOV 25 ODPOVEĎ SPOLOČNÉHO PODNIKU 26

ÚVOD

Zriadenie spoločného podniku Čisté nebo

1. Spoločný podnik pre vykonávanie spoločnej technologickej iniciatívy v letectve (ďalej len „spoločný podnik Čisté nebo“), so sídlom v Bruseli, bol zriadený v decembri 2007 v rámci siedmeho rámcového programu pre výskum (7. RP) na obdobie desiatich rokov a 16. novembra 2009 začal samostatne fungovať ( 1 ) . Dňa 6. mája 2014 Rada predĺžila existenciu spoločného podniku do 31. decembra 2024 ( 2 )

2. Integrated Technology Demonstrators – ITD), inovačných platforiem demonštrácie lietadiel ( Innovative Aircraft Demonstrator Platforms – IADP) a prierezových oblastí ( Transverse Areas – TA). Spoločný podnik ďalej spolupracuje s tzv. hlavnými partnermi z oblasti priemyslu, ktorí boli vybraní prostredníctvom otvorených súťažných výziev na prekladanie návrhov Spoločný podnik Jasné nebo je verejno-súkromné partnerstvo pre výskum a inovácie v oblasti letectva. Zakladajúcimi členmi spoločného podniku sú podľa nového nariadenia Európska únia (EÚ) zastúpená Komisiou a súkromní členovia, a medzi nimi priemyselní lídri (vedúce subjekty) a pridružení členovia v rámci integrovaných technologických demonštrátorov (– ITD), inovačných platforiem demonštrácie lietadiel (– IADP) a prierezových oblastí (– TA). Spoločný podnik ďalej spolupracuje s tzv. hlavnými partnermi z oblasti priemyslu, ktorí boli vybraní prostredníctvom otvorených súťažných výziev na prekladanie návrhov ( 3 ) . Partneri získali na základe nariadenia o zriadení spoločného podniku Čisté nebo 2 štatút súkromných členov.

Správa

3. Štruktúra riadenia spoločného podniku Čisté nebo pozostáva zo správnej rady, výkonného riaditeľa, skupiny zástupcov štátov a vedeckého a technologického poradného výboru.

4. Správnu radu tvorí jeden zástupca Komisie v mene Únie, jeden zástupca za každý vedúci subjekt z oblasti priemyslu, jeden zástupca pridružených členov za každý ITD a jeden zástupca hlavných partnerov za každý ITD a IADP. Správna rada je hlavným rozhodovacím orgánom a zodpovedá za činnosť spoločného podniku a dohliada na vykonávanie jeho činností. Výkonný riaditeľ je zodpovedný za každodenné riadenie spoločného podniku.

5. Skupina zástupcov štátov je sieť národných zástupcov členských štátov EÚ a ďalších krajín, ktorá poskytuje poradenstvo a stanoviská k strategickému zameraniu a operáciám spoločného podniku. Vedecký a technologický poradný výbor sa skladá z vedcov a inžinierov a poskytuje rady k technologickým, environmentálnym a sociálno-ekonomickým otázkam.

Ciele

6. Hlavným cieľom spoločného podniku Čisté nebo je výrazne zlepšiť vplyv leteckých technológií na životné prostredie a posilniť konkurencieschopnosť európskeho letectva.

Zdroje

7. Maximálna výška príspevku EÚ na prvú fázu administratívnych nákladov a výskumných činností spoločného podniku Čisté nebo (program Čisté nebo 1) je 800 mil. EUR zo siedmeho rámcového programu pre výskum (7. RP) ( 4 ) . Z tejto sumy sa vedúcim subjektom pre ITD pridelí maximálna suma vo výške 400 mil. EUR a pridruženým členom vo výške 200 mil. EUR. Vedúce subjekty pre ITD a pridružení členovia majú prispieť zdrojmi minimálne v rovnakej výške ako je príspevok EÚ, okrem zdrojov pridelených na základe výziev v súvislosti s hlavnými partnermi. Zostávajúca suma v minimálnej výške 200 mil. EUR sa pridelí partnerom vybraným na základe súťažných výziev na predloženie návrhov ( 5 )

8. Maximálna výška príspevku EÚ na druhú fázu činností spoločného podniku Čisté nebo (program Čisté nebo 2) je 1 755 mil. EUR, ktoré sa poskytnú z programu Horizont 2020 ( 6 ) . Súkromní členovia spoločného podniku by mali počas celého obdobia existencie spoločného podniku poskytnúť zdroje vo výške najmenej 2 193,75 mil. EUR ( 7 ) . Z tejto sumy musia súkromným členom pri realizácii doplnkových činností, ktoré nie sú súčasťou pracovného plánu spoločného podniku Čisté nebo, vzniknúť náklady v minimálnej výške 965,25 mil. EUR ( 8 )

9. Administratívne náklady na druhú fázu činností (program Čisté nebo 2) neprekročia sumu 78 mil. EUR a hradia sa z finančných príspevkov každoročne rozdelených rovnakým dielom medzi EÚ a súkromných členov ( 9 )

10. Konečný rozpočet spoločného podniku Čisté nebo 2 na rok 2017 bol 243,5 mil. EUR (2016: 287,8 mil. EUR). K 31. decembru 2017 spoločný podnik zamestnával 41 zamestnancov (2016: 41) ( 10 )

Hodnotenia Komisie

11. V júni 2017 dokončila Komisia konečné hodnotenie činností spoločného podniku v súvislosti so 7. RP a priebežné hodnotenie jeho činností v súvislosti s programom Horizont 2020 a spoločný podnik potom vypracoval príslušné akčné plány na riešenie odporúčaní uvedených v hodnoteniach. Pri tejto príležitosti uvádzame časť týkajúcu sa akčných plánov spoločného podniku v reakcii na hodnotenia, ktorá slúži len na informačné účely a nie je súčasťou nášho audítorského stanoviska či pripomienok.

STANOVISKO 12. Kontrolovali sme: a) účtovnú závierku spoločného podniku, ktorá pozostáva z finančných výkazov (11) a správ o plnení rozpočtu (12) za rozpočtový rok končiaci sa 31. decembra 2017; b) zákonnosť a riadnosť operácií súvisiacich s účtovnou závierkou podľa ustanovení článku 287 Zmluvy o fungovaní Európskej únie (ZFEÚ). Stanovisko k spoľahlivosti účtovnej závierky 13. Zastávame názor, že účtovná závierka spoločného podniku za rok končiaci sa 31. decembra 2017 vyjadruje verne zo všetkých významných hľadísk finančnú situáciu spoločného podniku k 31. decembru 2017, ako aj výsledky jeho operácií, toky hotovosti a zmeny čistých aktív za príslušný rozpočtový rok v súlade s jeho nariadením o rozpočtových pravidlách a účtovnými pravidlami, ktoré schválil účtovník Komisie. Tieto pravidlá vychádzajú z medzinárodne prijatých účtovných štandardov pre verejný sektor. Stanovisko k zákonnosti a riadnosti príslušných príjmov 14. Zastávame názor, že príslušné príjmy zaznamenané v účtovnej závierke za rok končiaci sa 31. decembra 2017 sú zo všetkých významných hľadísk zákonné a riadne. Stanovisko k zákonnosti a riadnosti príslušných platieb 15. Zastávame názor, že príslušné platby zaznamenané v účtovnej závierke za rok končiaci sa 31. decembra 2017 sú zo všetkých významných hľadísk zákonné a riadne. Zodpovednosť vedenia a osôb a subjektov poverených správou 16. V súlade s článkami 310 až 325 ZFEÚ a s nariadením o rozpočtových pravidlách spoločného podniku vedenie zodpovedá za vyhotovenie a predloženie účtovnej závierky na základe medzinárodne prijatých účtovných štandardov pre verejný sektor a za zákonnosť a riadnosť príslušných operácií. Táto zodpovednosť zahŕňa návrh, zavedenie a udržiavanie vnútorných kontrol relevantných pre zostavenie a predloženie finančných výkazov, v ktorých sa nenachádzajú významné nesprávnosti v dôsledku podvodu alebo chyby. Vedenie tiež zodpovedá za zabezpečenie toho, aby boli činnosti, finančné operácie a informácie uvedené vo finančných výkazoch v súlade s orgánmi, ktoré ich spravujú. Vedenie spoločného podniku nesie konečnú zodpovednosť za zákonnosť a riadnosť príslušných operácií. 17. Pri vyhotovovaní účtovnej závierky je vedenie zodpovedné za posúdenie schopnosti spoločného podniku zabezpečiť nepretržitosť činnosti, v príslušných prípadoch za zverejnenie záležitostí týkajúcich sa nepretržitosti činnosti a za používanie účtovníctva založeného na predpoklade nepretržitosti činnosti. 18. Osoby a subjekty poverené správou zodpovedajú za dohľad nad postupom finančného výkazníctva spoločného podniku. Zodpovednosť audítora za audit účtovnej závierky a príslušných operácií 19. Naším cieľom je získať primerané uistenie o tom, či sa v účtovnej závierke spoločného podniku nenachádzajú významné nesprávnosti a či sú príslušné operácie zákonné a riadne, a na základe nášho auditu poskytnúť Európskemu parlamentu a Rade alebo iným príslušným orgánom udeľujúcim absolutórium vyhlásenie o vierohodnosti týkajúce sa spoľahlivosti účtovnej závierky a zákonnosti a riadnosti príslušných operácií. Primerané uistenie predstavuje vysoký stupeň uistenia, nie je však zárukou, že sa pri audite vždy odhalí výskyt významných nesprávností či porušenia pravidiel. Nesprávnosti a porušenia pravidiel môžu vzniknúť v dôsledku podvodu alebo chyby a považujú sa za významné, ak možno odôvodnene očakávať, že jednotlivo alebo súhrnne ovplyvnia ekonomické rozhodnutia používateľov prijaté na základe tejto účtovnej závierky. 20. Audit zahŕňa postupy na získanie audítorských dôkazov o sumách a údajoch v účtovnej závierke, ako aj o zákonnosti a riadnosti príslušných operácií. Výber postupov závisí od úsudku audítora, ktorý hodnotí riziko významných nesprávností v účtovnej závierke, ako i riziko významného porušenia požiadaviek právneho rámca Európskej únie v príslušných operáciách, či už z dôvodu podvodu alebo chyby. Pri posudzovaní týchto rizík sa zohľadňujú vnútorné kontroly, ktoré sú relevantné pre vyhotovenie a verné predloženie účtovnej závierky a zákonnosť a riadnosť príslušných operácií, aby sa mohli navrhnúť audítorské postupy vhodné za daných okolností, nie však na účel vyjadrenia stanoviska k účinnosti vnútornej kontroly. Audit ďalej zahŕňa posúdenie vhodnosti uplatnených účtovných metód, primeranosti účtovných odhadov vedenia, ako aj posúdenie účtovnej závierky ako celku. 21. V súvislosti s príjmami overujeme dotáciu prijatú od Komisie a posudzujeme postupy spoločného podniku na výber poplatkov a iných príjmov. 22. V súvislosti s výdavkami preskúmavame platobné operácie v okamihu, keď výdavky vznikli, boli zaznamenané a prijaté. Toto preskúmanie sa vzťahuje na všetky kategórie platieb (vrátane platieb za nákup majetku) okrem záloh v momente, keď sa uhrádzajú. 23. Pri vypracúvaní tohto stanoviska sme zohľadnili audítorskú prácu nezávislého externého audítora vykonanú v súvislosti s účtovnou závierkou spoločného podniku v súlade s článkom 208 ods. 4 nariadenia o rozpočtových pravidlách EÚ ( 13 )

24. Pripomienky uvedené v nasledujúcej časti nemajú vplyv na stanoviská EDA.

ROZPOČTOVÉ A FINANČNÉ HOSPODÁRENIE

Plnenie rozpočtu na rok 2017

25. V konečnom rozpočte na rok 2017 na vykonávanie programov Čisté nebo 1 a Čisté nebo 2 boli zahrnuté viazané rozpočtové prostriedky vo výške 313,4 mil. EUR a platobné rozpočtové prostriedky vo výške 243,5 mil. EUR.

26. Miera čerpania viazaných rozpočtových prostriedkov bola vysoká, na úrovni 99,6 %, a to isté platilo o platobných rozpočtových prostriedkoch, kde bola táto miera na úrovni 98,5 %.

Viacročné čerpanie rozpočtu v rámci 7. RP

27. Zo sumy finančných prostriedkov 7. RP vo výške 800 mil. EUR pridelených spoločnému podniku Čisté nebo na realizáciu programu Čisté nebo 1 prispela EÚ do konca roka 2017 celkovou hotovosťou vo výške 800 mil. EUR.

28. Súkromní členovia sa zaviazali poskytnúť na činnosti programu spoločného podniku Čisté nebo 1 príspevok v minimálnej výške 600 mil. EUR. Program Čisté nebo 1 bol ukončený v roku 2017 a správna rada na konci roka potvrdila nepeňažné príspevky od súkromných členov vo výške 594,1 mil. EUR. Súkromní členovia okrem toho poskytli finančné príspevky na administratívne náklady spoločného podniku vo výške 14,9 mil. EUR.

29. V dôsledku toho dosiahli celkové príspevky súkromných členov na program Čisté nebo 1 do konca roku 2017 výšku 609 mil. EUR v porovnaní s kumulatívnymi finančnými príspevkami EÚ vo výške 800 mil. EUR.

30. Z celkového prevádzkového a administratívneho rozpočtu vo výške 817,2 mil. EUR na činnosti programu Čisté nebo 1 ( 14 ) prijal spoločný podnik Čisté nebo 1 do konca roka 2017 záväzky vo výške 815,2 mil. EUR a vykonal platby vo výške 815,1 mil. EUR (99,7 % disponibilného rozpočtu).

Viacročné čerpanie rozpočtu v rámci programu Horizont 2020

31. Z maximálnej sumy prostriedkov z programu Horizont 2020 vo výške 1 755 mil. EUR pridelených spoločnému podniku Čisté nebo na realizáciu programu Čisté nebo 2 prispela EÚ do konca roka 2017 celkovou hotovosťou vo výške 484,8 mil. EUR.

32. Súkromní členovia nie sú povinní poskytnúť na činnosti spoločného podniku Čisté nebo 2 minimálnu sumu nepeňažných ani finančných príspevkov. Na konci roku 2017 vykázali súkromní členovia nepeňažné príspevky v hodnote 265,6 mil. EUR, z ktorých správna rada potvrdila sumu 54 mil. EUR. Súkromní členovia okrem toho poskytli finančné príspevky na administratívne náklady spoločného podniku vo výške 9,5 mil. EUR.

33. Z príspevkov súkromných členov na doplnkové činnosti mimo pracovného programu spoločného podniku vo výške aspoň 965,25 mil. EUR súkromní členovia do konca roka 2017 vykázali 594 mil. EUR, z ktorých 423 mil. EUR bolo osvedčených. Vzhľadom na to, že nemáme právo kontrolovať nepeňažné príspevky členov na doplnkové činnosti, nemôžeme poskytnúť stanovisko k ich povahe, kvalite a kvantite (pozri tiež bod 39).

34. V dôsledku toho dosiahli do konca roka 2017 celkové príspevky členov zastupujúcich priemysel výšku 477 mil. EUR (z toho 89 % sú príspevky na doplnkové činnosti) v porovnaní s kumulatívnym finančným príspevkom EÚ vo výške 484,8 mil. EUR.

35. Z celkového maximálneho prevádzkového a administratívneho rozpočtu spoločného podniku Čisté nebo 2 vo výške 1 794 mil. EUR ( 15 ) prijal spoločný podnik do konca roka 2017 záväzky vo výške 1 009,6 mil. EUR a vykonal platby vo výške 493 mil. EUR.

VNÚTORNÉ KONTROLY

Rámec vnútornej kontroly

36. ex ante založené na finančných a prevádzkových administratívnych previerkach. V súvislosti s priebežnými platbami a platbami zostatku v rámci 7. RP vykonáva spoločný podnik audity ex post u príjemcov a za audity žiadostí o preplatenie nákladov projektov v rámci programu Horizont 2020 vykonávané ex post zodpovedá útvar Komisie pre spoločný audit. Zvyšková chybovosť zistená pri auditoch ex post a vykázaná spoločným podnikom ku koncu roka 2017 bola 1,40 % pre projekty 7. RP a 1,6 % pre projekty Horizont 2020 Spoločný podnik Čisté nebo zaviedol postupy kontrolyzaložené na finančných a prevádzkových administratívnych previerkach. V súvislosti s priebežnými platbami a platbami zostatku v rámci 7. RP vykonáva spoločný podnik audityu príjemcov a za audity žiadostí o preplatenie nákladov projektov v rámci programu Horizont 2020 vykonávanézodpovedá útvar Komisie pre spoločný audit. Zvyšková chybovosť zistená pri auditocha vykázaná spoločným podnikom ku koncu roka 2017 bola 1,40 % pre projekty 7. RP a 1,6 % pre projekty Horizont 2020 ( 16 )

37. Na základe hodnotenia systému vnútornej kontroly spoločného podniku, testovania vecnej správnosti operácií súvisiacich s príjmami, platbami, grantmi a verejným obstarávaním a preskúmania vzorky ukončených auditov ex post zahŕňajúcich sumy vymožené na základe zistených chýb nám výsledky auditu poskytli primerané uistenie, že celková zvyšková chybovosť je v prípade spoločného podniku pod prahom významnosti.

38. Ku koncu roka 2017 nebol v rámci spoločných nástrojov Komisie na riadenie a monitorovanie grantov programu Horizont 2020 dokončený špecifický vývoj potrebný na spracovanie nepeňažných príspevkov spoločného podniku.

ĎALŠIE PRIPOMIENKY

Mobilizácia príspevkov ostatných členov a riziko dvojitého financovania

39. Jedným z hlavných cieľov spoločného podniku je využiť pákový efekt na mobilizáciu príspevkov členov zastupujúcich priemysel v oblasti jeho činností ( 17 ) . Minimálny koeficient pákového efektu pre prevádzkové a doplnkové činnosti predstavuje 1,25 ( 18 ) . Podľa zakladajúceho nariadenia spoločného podniku Čisté nebo 2 nie sú členovia zastupujúci priemysel povinní poskytnúť minimálnu sumu nepeňažných príspevkov na prevádzkové činnosti spoločného podniku ( 19 ) . Minimálny pákový efekt pre nepeňažné príspevky na prevádzkové činnosti sa preto nedá určiť. Vzhľadom na to, že nemáme právo kontrolovať nepeňažné príspevky na doplnkové činnosti, nemôžeme poskytnúť stanovisko k povahe, kvalite či existencii takýchto príspevkov ( 20 )

INFORMÁCIE O HODNOTENIACH KOMISIE

40. Záverečné hodnotenie činnosti spoločného podniku Čisté nebo v rámci 7. RP vypracované Komisiou sa týkalo obdobia 2008 až 2016 ( 21 ) , zatiaľ čo priebežné hodnotenie činnosti spoločného podniku Čisté nebo 2 v rámci programu Horizont 2020 sa týkalo obdobia 2014 až 2016 ( 22 ) . Hodnotenia boli vykonané za pomoci nezávislých odborníkov, ako sa to stanovuje v nariadeniach Rady o spoločnom podniku Čisté nebo ( 23 ) , a týkali sa výkonnosti spoločného podniku z hľadiska relevantnosti, efektívnosti, účinnosti, konzistentnosti a pridanej hodnoty EÚ a osobitne sa prihliadalo na otvorenosť a transparentnosť a kvalitu výskumu. Výsledky týchto hodnotení boli zohľadnené v správe, ktorú Komisia zaslala Európskemu parlamentu a Rade v októbri 2017 ( 24 )

Túto správu prijala komora IV, ktorej predsedá Neven MATES, člen Dvora audítorov, v Luxemburgu na svojom zasadnutí dňa 2. októbra 2018. Za Dvor audítorov Klaus-Heiner LEHNE predseda

(1) Nariadenie Rady (ES) č. 71/2008 z 20. decembra 2007, ktorým sa zakladá spoločný podnik Čisté nebo (Ú. v. EÚ L 30, 4.2.2008, s. 1).

(2) Nariadenie Rady (EÚ) č. 558/2014 zo 6. mája 2014 o zriadení spoločného podniku Čisté nebo 2 (Ú. v. EÚ L 169, 7.6.2014, s. 77).

(3) Do prvej fázy spoločného podniku Čisté nebo (program Čisté nebo 1) sa v roku 2008 zapojilo 16 vedúcich subjektov a 66 pridružených členov. V súlade s článkom 4 ods. 6 stanov, ktoré tvoria prílohu k nariadeniu Rady (EÚ) č. 558/2014 si pridružení členovia v rámci programu Čisté nebo 1 zachovávajú členstvo do skončenia ich výskumných činností, no najneskôr do 31. decembra 2017. V roku 2017, po ukončení štvrtej výzvy pre hlavných partnerov iniciovanej v roku 2016, spoločný podnik uzavrel postup výberu a pristúpenia členov, a na jeho základe sa do programu Čisté nebo 2 zapojilo spolu vyše 230 právnych subjektov. Je medzi nimi 16 vedúcich subjektov so svojimi pridruženými subjektmi a pripojenými tretími stranami a vybraní hlavní partneri so svojimi pridruženými subjektmi a pripojenými tretími stranami.

(4) Článok 5 ods. 1 nariadenia (ES) č. 71/2008.

(5) Článok 13 ods. 1 stanov spoločného podniku Čisté nebo – príloha I k nariadeniu (ES) č. 71/2008.

(6) Článok 3 ods. 1 nariadenia (EÚ) č. 558/2014.

(7) Článok 4 ods. 1 nariadenia (EÚ) č. 558/2014.

(8) Podľa článku 4 ods. 2 písm. b) nariadenia (EÚ) č. 558/2014 doplnkové činnosti sú činnosti mimo plánu práce spoločného podniku, ktoré však prispievajú k cieľom spoločnej technologickej iniciatívy Čisté nebo. V súlade s článkom 4 ods. 4 toho istého nariadenia náklady na doplnkové činnosti osvedčuje nezávislý externý audítor a nepodliehajú auditu zo strany spoločného podniku, EDA ani žiadneho orgánu EÚ.

(9) Článok 15 ods. 2 stanov spoločného podniku Čisté nebo (príloha I k nariadeniu (EÚ) č. 558/2014.

(10) Ďalšie informácie o spoločnom podniku a jeho činnostiach sú dostupné na jeho webovej stránke: http://www.cleansky.eu.

(11) Finančné výkazy obsahujú súvahu, výkaz o finančných výsledkoch, tabuľku toku hotovosti, výkaz zmien čistých aktív, prehľad hlavných účtovných postupov a ďalšie vysvetľujúce poznámky.

(12) Správy o plnení rozpočtu pozostávajú zo správ, v ktorých sú zhrnuté všetky rozpočtové operácie a vysvetľujúce poznámky.

(13) Nariadenie Európskeho parlamentu a Rady (EÚ, Euratom) č. 966/2012 z 25. októbra 2012 o rozpočtových pravidlách, ktoré sa vzťahujú na všeobecný rozpočet Únie, a zrušení nariadenia Rady (ES, Euratom) č. 1605/2002 (Ú. v. EÚ L 298, 26.10.2012, s. 1).

(14) Celkovú sumu vo výške 817,2 mil. EUR tvorí finančný príspevok EÚ financovaný zo 7. RP, finančný príspevok súkromných členov vo výške 14,9 mil. EUR na pokrytie administratívnych nákladov a úroky na predbežné financovanie zo 7. RP vo výške 2,3 mil. EUR.

(15) Celkovú sumu tvorí finančný príspevok EÚ vo výške 1 755 mil. EUR poskytnutý z programu Horizont 2020 a finančný príspevok súkromných členov vo výške 39 mil. EUR určený na administratívne náklady.

(16) Výročná správa o činnosti spoločného podniku Čisté nebo za rok 2017, s. 103 – 104.

(17) V odôvodnení 4 nariadenia (EÚ) č. 558/2014 sa uvádza, že základom tohto partnerstva by mal byť vyvážený príspevok všetkých partnerov.

(18) Celkový minimálny príspevok členov zastupujúcich priemysel a výskum na prevádzkové činnosti spoločného podniku a doplnkové činnosti (2 193,75 mil. EUR) delené maximálnym finančným príspevkom EÚ vyčleneným pre členov zastupujúcich priemysel a výskum (1 755 mil. EUR).

(19) V článku 4 ods. 1 a článku 4 ods. 2 nariadenia (EÚ) č. 558/2014 sa stanovuje, že súkromní členovia by mali počas celého obdobia trvania spoločného podniku poskytnúť príspevky v celkovej výške najmenej 2 193,75 mil. EUR, pričom najmenej 965,25 mil. EUR z tejto sumy by mali predstavovať náklady, ktoré im vzniknú pri vykonávaní doplnkových činností mimo pracovného plánu spoločného podniku.

(20) V súlade s článkom 4 ods. 4 nariadenia (EÚ) č. 558/2014 náklady na doplnkové činnosti osvedčuje nezávislý externý audítor vymenovaný spoločným podnikom. Náklady vyplývajúce z týchto činností nepodliehajú auditu zo strany spoločného podniku alebo akéhokoľvek orgánu Únie.

(21) Záverečné hodnotenie spoločného podniku Čisté nebo v 7. RP: https://ec.europa.eu/research/evaluations/pdf/cs.pdf.

(22) Priebežné hodnotenie spoločného podniku Čisté nebo 2 (2014 – 2016) pôsobiaceho v rámci programu Horizont 2020: https://ec.europa.eu/research/evaluations/pdf/cs2.pdf.

(23) Hodnotenia Komisie vykonané podľa článku 11 nariadenia Rady (ES) č. 71/2008 o spoločnom podniku Čisté nebo a článku 11 nariadenia Rady (EÚ) č. 558/2014, ktorým sa zriaďuje spoločný podnik Čisté nebo 2.

(24) Pracovný dokument útvarov Komisie. Priebežné hodnotenie spoločných podnikov pôsobiacich v rámci programu Horizont 2020 {SWD(2017) 339 final}.

(25) Hodnotitelia predložili odporúčania týkajúce sa týchto oblastí: primeranosť a optimalizácia rámca EÚ pre verejno-súkromné partnerstvá v oblasti letectva vrátane dohody o delegovaní uzatvorenej s Komisiou; začleňovanie menej nariaďujúcich tém do budúcich výziev na predkladanie návrhov; potreba stimulovať využívanie subdodávok na zvýšenie zapojenia MSP; potreba zvýšiť transparentnosť a povedomie o programe Čisté nebo; potreba zlepšiť využívanie alternatívnych výskumných technológií v rámci činností spoločného podniku Čisté nebo; zlepšenie synergií s národnými programami v oblasti výskumu a podpora ekonomického vplyvu a zapojenia akademickej obce. Okrem týchto odporúčaní vykonal Útvar Komisie pre vnútorný audit v roku 2017 audit rámca výkonnosti spoločného podniku a odporučil, aby spoločný podnik Čisté nebo 2 doplnil svoj rámec výkonnosti o kritériá a súvisiace ukazovatele, ktorými sa vyčíslia cieľové hodnoty, pokiaľ ide o konkurencieschopnosť/príslušné odvetvie a vypracoval primeranú metodiku na meranie pokroku plnenia cieľov.

(26) Konkrétne opatrenia na riešenie odporúčaní hodnotiteľov, ktoré sa majú zaviesť v roku 2018, zahŕňajú: lepšiu koordináciu s národnými programami v oblasti výskumu prostredníctvom zlepšenia účinnosti skupín zástupcov štátov; väčšie zviditeľnenie strategickej vízie spoločného podniku vypracovaním plánu prierezových seminárov s ostatnými odvetviami o rôznych technológiách; súbor opatrení na riešenie odporúčania týkajúceho sa menej nariaďujúcich tém pre činnosti spoločného podniku Čisté nebo 2; podporu ekonomického vplyvu činností prostredníctvom analýzy výsledkov projektov a ich plánovaného využitia; opätovné začatie činnosti akademickej skupiny spoločného podniku Čisté nebo (Clean Sky Academy Group) na zvýšenie zapojenia akademickej obce.

(27) Začaté činnosti zahŕňajú: nahradenie systému pridružených členov v spoločnom podniku Čisté nebo 1 systémom hlavných partnerov v rámci spoločného podniku Čisté nebo 2 s cieľom zvýšiť účasť; obnovu členov vedeckého výboru, ktorí prinášajú nové kompetencie o vznikajúcich technológiách schválených správnou radou v decembri 2017; analýzu na určenie oblastí, kde by sa mohol využiť mechanizmus zadávania subdodávok na zvýšenie účasti MSP a efektívnosti pri dodržaní právneho rámca a zásad otvorenosti a transparentnosti; predbežnú analýzu opatrení týkajúcich sa zjednodušenia a výnimiek v súvislosti s dohodou o delegovaní uzatvorenou s Komisiou a pravidlami účasti s ohľadom na nasledujúce programové obdobie; prvú analýzu skupiny zástupcov štátov o budúcom rámci financovania výskumných činností v oblasti letectva uverejnenú v decembri 2017; pravidelné stretnutia s ostatnými spoločnými podnikmi (SESAR, Shift2Rail, FCH2 a ECSEL); správu o všetkých dosiahnutých technologických výsledkoch programu Čisté nebo 1 (Outcome of the first European Aeronautics Research Partnership 2008 – 2017 (Výsledky prvého európskeho partnerstva pre výskum v oblasti letectva v období 2008 – 2017).

(28) Opatrenia, ktorých analýza sa zvažuje v súvislosti s nasledujúcim programovým obdobím, sa týkajú predovšetkým právneho a prevádzkového rámca spoločného podniku vrátane opatrení na zjednodušenie a rozsahu výskumných činností, ktoré má riadiť spoločný podnik.